ਬੌਬੀ ਦਿਓਲ
ਬੌਬੀ ਦਿਓਲ (ਜਨਮ 27 ਜਨਵਰੀ 1969) ਇੱਕ ਉੱਘਾ ਭਾਰਤੀ ਫ਼ਿਲਮੀ ਅਦਾਕਾਰ ਹੈ। ਉਹ ਉੱਘੇ ਅਦਾਕਾਰ ਧਰਮਿੰਦਰ ਦਾ ਛੋਟਾ ਬੇਟਾ ਅਤੇ ਅਦਾਕਾਰ ਸਨੀ ਦਿਓਲ ਦਾ ਭਰਾ ਹੈ। ਦਿਓਲ ਨੇ ਜ਼ਿਆਦਾਤਰ ਥ੍ਰਿਲਰ ਫ਼ਿਲਮਾਂ ਵਿੱਚ ਕੰਮ ਕੀਤਾ ਹੈ ਅਤੇ ਅਕਸਰ ਅਜਿਹੇ ਕਿਰਦਾਰ ਨਿਭਾਏ ਹਨ ਜੋ ਉਸਨੂੰ ਆਪਣੇ ਪਿਆਰਿਆਂ ਦੀ ਮੌਤ ਦਾ ਬਦਲਾ ਲੈਣ ਵਾਸਤੇ ਜੁਰਮ ਕਰਨ ’ਤੇ ਮਜਬੂਰ ਕਰਦੇ ਹਨ। ਉਸਨੂੰ ਫ਼ਿਲਮ ਬਰਸਾਤ ਲਈ ਫ਼ਿਲਮਫ਼ੇਅਰ ਦਾ ਸਭ ਤੋਂ ਵਧੀਆ ਨਵਾਂ ਅਦਾਕਾਰ ਇਨਾਮ ਮਿਲਿਆ ਅਤੇ 2002 ਵਿੱਚ ਆਪਣੀ ਫ਼ਿਲਮ ਹਮਰਾਜ਼ ਲਈ ਫ਼ਿਲਮਫ਼ੇਅਰ ਦੇ ਸਭ ਤੋਂ ਵਧੀਆ ਅਦਾਕਾਰ ਇਨਾਮ ਲਈ ਵੀ ਨਾਮਜ਼ਦ ਹੋਇਆ।